හදිසියේ සිරිදාසට රාජ්‍ය ගමන් බලපත්‍ර දෙපාර්තමේන්තුවට ස්ථාන මාරුවක් ලැබුණු බව මට දැනගන්නට ලැබුණේ මෙම ස්ථාන මාරුවීම පිළිබඳ මා දැනුම්වත් කර සමුගැනීමට පැමිණි අවස්ථාවේදී බැව් සඳහන් කළ යුතුය. තම ස්ථාන මාරුවීම පිළිබඳ සිරිදාස තුළ තිබුණේ දුකක් වේදනාවක් නොව ඉතාම වින්දනීය සතුටක් බව සිරිදාසගේ මුහුණ දිහා බැලූ මා හට වැටහුණත් ඒ මන්ද යන්න එවකට ආධුනික ලිපිකරුවකු වශයෙන් වැඩ කළ මට වටහා ගැනීමට නොහැකි විය. දවසින් දවස මාසයෙන් මාසය කාලය කෙමෙන් ගලාගිය අතර සිරිදාස පිළිබඳ මතකයන් ඈත්වන්නට වූයේ නිතැතින්මයි. සිරිදාස ස්ථාන මාරුවී අවුරුද්දක පමණ කාලයක් ගතවිය. නොසිතූ විරුලෙස සිරිදාස පිළිබඳ දැනගන්නට ලැබුණේ සතුටුදායක ආරංචියක් නොව ඉතා කනගාටුද‌ායක දොම්නස් සහගත ආරංචියකි. එනම් රු. 1000/- ක අල්ලසක් ගැනීමේදී අල්ලස් හා දූෂණ මර්දන පොලිසියට අසු වී ඔහු එම පොලිසියේ ප්‍රධාන කාර්යාලයට ප්‍රශ්න කිරීම සඳහා රැගෙන ගිය බවයි.
ස්ථාන මාරුව ගැන සිරිදාසට දැනුණේ කුමක්ද?
වින්දනීය සතුටක්